**Poziv na poslovnu SELL Croatia, Pariz, 13. studenoga 2025.**

Zbog iznimnog interesa francuskih agencija i turoperatora, u Parizu organiziramo radionicu SELL Croatia. Ovaj važan događaj predstavlja izvrsnu priliku za uspostavljanje novih poslovnih kontakata te jačanje postojećih suradnji na jednom od najperspektivnijih europskih tržišta.

Velik interes francuskih partnera ne iznenađuje, osobito s obzirom na kontinuirani rast dolazaka s ovog emitivnog tržišta koje još uvijek nije dosegnulo fazu zasićenosti. Tijekom 2024. godine Hrvatsku je posjetilo više od 607.000 gostiju iz Francuske, ostvarivši preko 2,1 milijun noćenja – što predstavlja rast od +5 % u dolascima i +6 % u noćenjima u odnosu na prethodnu godinu.

Hrvatska već ima značajnu prisutnost u programima vodećih francuskih turističkih agencija, no u nadolazećim godinama očekujemo daljnju ekspanziju – uključujući uvođenje novih redovnih zračnih linija te razvoj specijaliziranih turističkih proizvoda. Poseban naglasak bit će stavljen na premium segment, gastronomiju, ali i poslovni, kulturni te nautički turizam.

Ukoliko ste zainteresirani za sudjelovanje u radionici, molimo da ispunite on-line prijavu dostupnu na sljedećem linku. Prijave su moguće do popunjenja predviđenih 25 mjesta za hrvatske dionike (agencije, hotelijere...).

**DATUM ODRŽAVANJA:**

**13. studenoga 2025. (od 17h30 do 22h00)**

**MJESTO ODRŽAVANJA:**

**Salons Hoche - 9 avenue Hoche (prvi kat)- 75008 Paris**

**ROK ZA PRIJAVE:**

Do popunjenja predviđenih 25 mjesta za hrvatske dionike (agencije, hotelijere...). Prijava je valjana u trenutku kada Hrvatska turistička zajednica istu potvrdi, a prijavljeni subjekt zaprimi elektronsku potvrdu prihvata. Za sva pitanja vezana uz prijavu molimo kontaktirajte workshop@htz.hr.

**DODATNE NAPOMENE:**

Hrvatska turistička zajednica ovim putem zadržava pravo otkaza poslovne radionice u slučaju nedostatnog interesa sudionika, više sile ili drugog opravdanog razloga. U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju troškova prijavljenih sudionika otkazane poslovne radionice. Hrvatska turistička zajednica može otkazati poslovnu radionicu najkasnije mjesec dana prije najavljenog datuma održavanja o čemu je dužna obavijestiti do tog trenutka prijavljene sudionike. U slučaju više sile poslovna radionica može biti otkazana do dana njenog održavanja.

Lista francuskih agenata i partnera koji su potvrdili dolazak na radionicu, bit će poslana na hrvatske sudionike radionice putem elektronske pošte neposredno nakon održavanja iste. Za potrebe radionice, ali i daljnje komunikacije s partnerima na tržišitu izradit ćemo i online brošuru s ključnim informacijama prijavljenih hrvatskih sudionika pa nam je jako važno dobiti ažurirane i točne informacije o tvrtki/agenciji koju zastupate.

Stoga ukoliko planirate sudjelovati na radionici, molimo Vas da prilikom prijave unesete sljedeće informacije :

**Podaci o predstavniku:**

* Ime i prezime sudionika radionice (ili kontakt osobe za francusko tržište)
* Fotografija (u visokoj rezoluciji)
* Radna pozicija/funkcija
* Kontakt podaci (e-mail i broj telefona)
Napomena: Poželjno je da predstavnik govori francuski jezik

**Podaci o tvrtci/agenciji/hotelu:**

* Puni naziv i adresa
* Kratak opis djelatnosti (max. 80-100 riječi)
* Službena web stranica
* Logo u visokoj rezoluciji molimo poslati na dole navedene mailove predstavništva

Informacije i pitanja oko samog tijeka i organizacije radionice molimo da uputite na adrese predstavništva HTZ u Francuskoj :

info@croatie-tourisme.fr

tea@croatie-tourisme.fr

Udruge i turističke zajednice molimo da proslijede ovaj poziv zainteresiranim subjektima sa svojeg područja odnosno svojim članicama.

Veselimo se skorom susretu u Parizu te stojimo na raspolaganju za sve dodatne informacije.

S poštovanjem,

Danijela Mihalic Đurica

direktorica

Predstavništvo HTZ Francuska